
1-бөлүм. Жалпы жоболор 

1. Жетекчинин ишин уюштуруу боюнча адис кесибинин, Кыргыз Республикасынын мамлекеттик билим берүү стандарты “Билим берүү жөнүндө”, Кыргыз Республикасынын Мыйзамына, Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекттик органы тарабынан иштелип чыккан жана Кыргыз Республикасынын Министрлер Кабинети белгилеген тартипте бекитилген.
Мамлекеттик билим берүү стандарттарынын талаптары менчигинин түрүнө жана ведомстволук таандыктыгына карабастан кесиптик билим берүү уюмдары тарабынан милдетүү түрдө аткаруу үчүн минималдуу талаптар болуп саналат. 
2. Терминдер, аныктамалар, белгилөөлөр, кыскартуулар:
1)  академиялык кредит - билим алуучунун окуу жана (же) илимий 
жүктөмүнүн көлөмүн өлчөөнүн шартуу бирдиги;
2)  кесиптик/эмгектин иштин түрү - эмгектин тектеш мүнөзүнө, натыйжаларына жана шарттарына ээ жалпыланган эмгектик функциялардын жыйындысы;  
3)  экономикалык иштин түрү - иштин түрлөрүн классификациялоонун кыйла бөлүнгөн категорияларын мүнөздөөчү продукциянын (товарлардын же кызмат көрсөтүүлөрдүн) бир тектүү топтомуна ээ болууга алып келүүчү процесс;
4)  мамлекеттик билим берүү стандарты - окутуунун максаттарын жана натыйжаларын аныктоочу билим берүү программасынын минимум мазмуну, билим берүүнүн деңгээлдери боюнча даярдоого базалык талаптарды аныктоочу формалдык билим берүүнүн талаптарынын коомдук макулдашылган жыйындысы;
5)  гибриддик окутуу методу - окутуу процесси педагогдун жана билим алуучунун түздөн-түз байланышы аркылуу салттуу окутуу методунун онлайн окутуу методу менен айкалышкан окутуу методу; 
6)  интеграцияланган программа - бул негизги жалпы билим берүүнүн бүтүрүүчүлөрүнө жалпы орто билим алууга мүмкүнчүлүк берүү үчүн жалпы орто жана башталгыч кесиптик билим берүү программаларын бириктирүүнүн негизинде иштелип чыккан билим берүү программасы;
7)  квалификация - белгиленген үлгүдөгү документ менен тастыкталуучу, окутууга жана кесиптик иштин белгилүү бир түрүн аткарууга даярдыгын мүнөздөөчү билимдердин, көндүмөдөрдүн жана социалдык-инсандык компетенциялардын деңгээли;
8)  компетенция - билим алуучунун белгилүү бир чөйрөдө анын натыйжалуу өнүмдүү иши үчүн зарыл болгон билим берүүгө даярдоого карата алдын ала коюлган социалдык талап (ченем);
9)  модуль - окуутуунун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу дисциплинасынын бөлүгү;
10)  даярдоо багыты - Кыргыз Республикасынын квалификациясынын улуттук алкагынын деңгээлине ылайык кадрларды даярдоо үчүн билим берүү программаларынын комплекси;
11)  квалификациялардын улуттук алкагы - улуттук квалификациялык тутумчаларды интеграциялоого жана координациялоого, квалификациялардын салыштырмалуулугун камсыз кылууга багытталган жана квалификациянын ылайыктуулугун тастыктоо жана ыйгаруу системасы үчүн негиз болуп саналган критерийлердин топтомуна ылайык квалификациялардын деңгээлдеринин түзүмдөлгөн сыпаттамасы;
12)  кесиптик иштин объекти - эмгек ишинин процессинде таасир 
этүүгө багытталган предметтер, кубулуштар, процесстер;
13)  билим берүү программасы - кесиптик билим берүүнүн тиешелүү 
деңгээли боюнча билим берүү процессинин максаттары, милдеттерин пландалган натыйжаларын, уюштурууну аныктоочу конкреттүү багыт, адистик же кесип боюнча билим берүүнүн мазмуну;
14)  жумуш ордунда окутуу - милдетүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүнө/комплекстеринде жана (же) ишканалардын/уюмдардын базасында иш тажрыйбасына ээ болуу менен билим берүү уюмунда билим алуучунун жалпы жана кесиптик билимдерди жана көндүмдөрдү алуусуна багытталаган кадрларды даярдоо системасы;
15)  кесиптик стандарт - кесиптик иштин белгилүү бир түрүн жүзөгө ашыруу жана белгилүү эмгек функциясын аткаруу үчүн зарыл болгон квалификациянын мүнөздөмөсү;
16)  окутуунун натыйжалары - окуу процессин ийгиликтүү аяктагандан кийин билим алуучудан кандай билим, билгичтик жана көндүмдөр күтүлүшүнө карата ырастоо;
17)  кесип - бүтүрүүчү диплом алуучу билимдин конкретүү тармагы же Кыргыз  Республикасынын квалификациясынын улуттук алкагынын деңгээлдерине ылайык тигил же бул кесиптин алкагында иштин белгилүү бир түрү үчүн зарыл болгон атайын даярдыктан жана иш тажрыйбасынан алынган билимдин, билгичтиктердин жана көндүмдөрдүн комплекси.
18)  дисциплиналардын цикли - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ билим берүү программасынын бир бөлүгү же окуу дисциплиналарынын жыйындысы.	
Ушул Мамлекеттик билим берүү стандартында төмөнкүдөй кыскартуулар колдонулат:
МБС- мамлекеттик билим берүү стандарты;
ЖКБ- жогорку кесиптик билим берүү;
БКБ -башталгыч кесиптик билим берүү;
КР КУА - Кыргыз Республикасынын квалификациясынын улуттук 
алкагы;
ОКБ- орто кесиптик билим берүү;
ОМБ - окуу-методикалык бирикмелер.

2-бөлүм. Колдонуу чөйрөсү 
3. Ушул МБС Жетекчинин ишин уюштуруу боюнча адис кесибинин билим берүү программасын ишке ашырууда ченемдердин, эрежелердин жана талаптардын жыйындысын билдирет жана окуу, уюштуруу-методикалык документтерди иштеп чыгуу, билим берүү программасын өздөштүрүүнүн сапатын баалоо үчүн негиз болуп саналат. 
4.Жетекчинин ишин уюштуруу боюнча адис кесибинин ушул МБСти негизги пайдалануучулары болуп төмөнкүлөр саналат:
1) өздөрүнүн билим берүү уюмдарында ушул Жетекчинин ишин уюштуруу боюнча адис кесибин илимдин, техниканын жана социалдык чөйрөнүн жетишкендиктерин эске алуу менен билим берүү программаларын иштеп чыгуу, натыйжалуу ишке ашыруу жана жаңылоо үчүн жооптуу болгон администрация жана педагогикалык курам;
2) ушул Жетекчинин ишин уюштуруу боюнча адис кесибинин билим берүү программасын өздөштүрүү өзүнүн окуу ишин натыйжалуу ишке ашыруу үчүн жооптуу билим алуучулар; 
3) тиешелүү кесиптик иш чөйрөсүндөгү иш берүүчүлөр;
4) Кыргыз Республикасынын билим берүү чөйрөсүндөгү ыйгарым 
укуктуу мамлекеттик органынын тапшырмасы боюнча МБСти иштеп чыгууну камсыз кылуучу ОМБ;
5) кесиптик билим берүү системасында мыйзамдардын сакталышын 
контролдоону камсыз кылуучу билим берүү чөйрөсүндө ыйгарым укуктуу мамлекеттик орган;
6) көрсөтүүлүүчү билим берүү кызматтарынын аккредитациялык
агенттик тарабынан белгиленген стандарттарга, жол-жоболорго жана эрежелерге шайкештигин тышкы баалоону жүзөгө ашыруучу аккредитациялык агенттиктер.
3-бөлүм. Жетекчинин ишин уюштуруу боюнча адис кесибинин жалпы мүнөздөмөсү

5. Жетекчинин ишин уюштуруу боюнча адис кесибинин билим берүү программасын өздөштүрүүнүн формалары:
- күндүзгү; 
- күндүзгү - (кечки).
6. Абитуриенттердин даярдыгынын деңгээлине карата талаптар.
Абитуриент тапшырууда төмөнкү документтердин бирине ээ болууга тийиш:
- негизги жалпы билими жөнүндө күбөлүккө;
- жалпы орто билими жөнүндө аттестатка.
КР ченемдик укуктук актыларында каралган учурларда БКБ билим берүү уюмдарында негизги жалпы билими жок адамдардын кесипке ээ болушу үчүн шарттар түзүлүшү мүмүкүн. 
7. Жетекчинин ишин уюштуруу боюнча адис кесибинин билим берүү программасын өздөштүрүүнүн ченемдик мөөнөтү күндүзгү окуу формасында:
- жалпы орто билим берүүнүн базасында - 10 айды түзөт; 
- негизги жалпы билим берүүнүн базасында жалпы орто билим алуу менен - 2 жылды түзөт.
Башталгыч кесиптик билим берүү уюмдарында төмөнкүдөй билим берүү программалары ишке ашырылат:
- негизги жалпы билим берүүнүн базасында окутуу мөөнөтү 2-3 жылдан кем эмес жалпы орто жана башталгыч кесиптик билим берүүнүн интеграцияланган программасы;
- жалпы орто билим албастан негизги жалпы билим берүүнүн базасында аскерге чакырууга чейинки даярдоо программасын камтыган 2 жылдык окуу мөөнөтү менен башталгыч кесиптик билим берүү программасы;
- жалпы орто билим берүүнүн базасында окутуу мөөнөтү 1 жылдан кем эмес кесиптик башталгыч билим берүү программасы;
- окутуу мөөнөтү 1 жылга чейин болгон кесиптик даярдоо, кайра даярдоо жана квалификацияны жогорулатуу программалары.
Эгерде окуучу кыска мөөнөттө кесипти өздөштүрө алса, башталгыч кесиптик билим берүүнү башкаруу органдары окуучунун арызы боюнча окутуу мөөнөтүн кыскарта алат.
Өзгөчө учурларда (ооруп калуу, Кыргыз Республикасынын Куралдуу күчтөрүнө кызматка чакыруу) окуучунун арызы боюнча ал окуусун улантуу жана окуу максатына жетүү үчүн 3 жылдын ичинде калыбына келтирилиши мүмкүн. 
[bookmark: _Hlk166639450]8. Билим берүү программасынын сыйымдуулугу башталгыч кесиптик билим берүү программасынын түзүмүнө ылайык (1-тиркеме), окуу жылы үчүн (стандарттык окутуу учурунда 10 ай) 52ден кем эмес кредитти түзөт (52 кр ⨯ 30 саат = 1560 саат), өз алдынча иштерди жана аттестациянын бардык түрлөрүн кошууну эске алуу менен башталгыч кесиптик билим берүүнүн негизги кесиптик билим берүү программасынын сыйымдуулугу окутуу мөөнөтү 10 ай болгон учурда 60 кредиттен ашпоого тийиш. Мында бир кредит окуучунун окуу ишинин 30 саатына барабар. 
Өндүрүштүк окутуу жана өндүрүштүк практика билим берүү программасынын жалпы окуу убактысынын 50-60% түзөт.
Өндүрүштүк практика башталгыч кесиптик билим берүү программасынын милдеттүү бөлүмү жана окуучулардын практикалык багыттагы даярдыгын камсыз кылуучу окуу сабактарынын түрү болуп саналат. Башталгыч кесиптик билим берүү программасын ишке ашырууда практиканын төмөнкүдөй түрлөрү каралат: окуу (өндүрүштүк окутуу) жана өндүрүштүк. Өндүрүштүк практика окуучуларды даярдоо профилине ылайык иш алып барган уюмдарда жүргүзүлүшү керек.
9. Жетекчинин ишин уюштуруу боюнча адис кесибинин башталгыч кесиптик билим берүү программасынын максаттары: 
1) окутуу жаатында - окуучулардын кызмат көрсөтүү чөйрөсүндө кесиптик ишмердүүлүгүнүн түрүн өздөштүрүү, кеңсе ишин натыйжалуу уюштурууга, документ жүгүртүүнү, ишкердик байланышты жана жетекчи менен кызматкерлерге административдик колдоо көрсөтүүгө жөндөмдүү болот, анын ичинде кесиптик (КК) жана жалпы (ЖК) компетенцияларга ээ болот.
2) инсанды тарбиялоо жаатында - окуучуларда социалдык- инсандык сапаттарды калыптандыруу: максатка умтулгандык, уюшкандык, эмгекти сүйүү, жоопкеерчилик, жарандуулук, коммуникативдүүлүк, толеранттуулук жана жалпы маданииятты жогорулатуу саналат. 
9. Экономикалык иш жаатында - администрациялык-шаардык жана кеңсенин ишин камсыз кылуу боюнча көмөкчү ишмердүүлүк, көчүрмө, документтерди даярдоо жана башка адистештирилген кеңсе ишинин ишмердүүлүктөрү, бизнес үчүн башка көмөкчү кызматтарды көрсөтүү. 
11. Бүтүрүүчүлөрдүн кесиптик ишинин объектилери болуп төмөнкүлөр саналат: компаниянын ишин уюштуруу-административдик жактан камсыз кылуу, документтердин айланышы жана иш жүргүзүү, компаниянын ичинде жана тышкы өнөктөштөр менен байланыш, жетекчиге колдоо көрсөтүү (ассистирование), ишкер иш-чараларды уюштуруу. 
12. Кесиптик ишинин объектилери: документтер (буйруктар, каттар, келишимдер), маалыматтык системалар жана маалымат базалары, байланыштар (телефон, электрондук почта, ишкердик кат алышуу), кеңсе инфраструктурасы (кеңсе товарлары, техника), персонал жана кардарлар.
13. Башталгыч кесиптик билим берүүнүн Жетекчинин ишин уюштуруу кесиби боюнча билим берүү программасын өздөштүргөн бүтүрүүчү төмөнкүлөргө даярдалган:
- кызмат көрсөтүү чөйрөсүндөгү кесиптик иш аракетине;
- БКБ - ОКБ жана ЖКБ билим берүү программаларын, анын ичинде тездетилген программалар боюнча тийиштүү профильдеги ЖКБ билим берүү программаларын өздөштүрүүгө.

4-бөлүм. Билим берүү программасын ишке ашыруу
шарттарына карата жалпы талаптар

14. Билим билим берүү уюмдары эмгек рыногунун керектөөлөрүн эске алуу менен кесиптик билим берүүнүн тиешелүү денгээлиндеги билим берүү программаларын өз алдынча иштеп чыгышат. 
Билим берүү программасынын ар бир циклине тиешелүү дициплиналардын (модулдардын) топтомун жана алардын сыйымдуулугун билим берүү уюму цикл үчүн белгиленген көлөмдө, аны өздөштүрүүнүн натыйжаларына коюлган талаптарды эске алуу менен, КР КУАда каралган окутуунун натыйжаларынын жыйындысы түрүндө өз алдынча аныктайт. 
15. Билим берүү уюмдары илимдин, маданияттын, экономиканын, 
техниканын, технологиялардын жана социалдык чөйрөнүн өнүгүшүн эске алуу менен билим берүү программаларын кызыкдар тараптардын сунуштарына ылайык, бирок жылда бир жолудан кем эмес жаңылайт.
Билим берүү программаларын жанылоо төмөнкүлөрдү камтыйт: 
1). документ жүгүртүү жана электрондук кол тамгалар: adobe acrobat, docusign, pandadoc, office/google'дун биргелешип редакциялоо мүмкүнчүлүктөрү, файлдарды сактоо жана башкаруу: onedrive, google drive, dropbox; 
1) билим берүү программаларына мезгил-мезгили менен мониторинг жүргүзүүнү;
2) санариптик сабаттуулук жана булуттук кызматтарды ийкемдүү колдонуу: биргелешкен кирүү жөндөмүн орнотуу, документ үлгүлөрү менен иштөө, календарларды синхрондоштуруу; 
3) жөнөтүүлөр, архивдөө, билдирүүлөр үчүн автоматтык сценарийлерди (zapier, power automate) түзүү; 
4) маалыматты коргоо жана санариптик коопсуздук: купуя маалыматтарды сактоо эрежелери, mfa, сырсөз менеджерлерин колдонуу, фишингди таануу, жолугушууларды тез конспектилөө, кыскача action-items түзүү, байланыштардын базасын жана иш кагаздарын жүргүзүү; 
5) презентацияларды жаңыча түзүү жана даярдоо көндүмдөрү: слайддардын дизайны, маалыматтарды визуалдаштыруу, жолугушууларга материалдарды даярдоо, резюме үчүн даяр сөз айкаштары (копиялоого болот); 
6) келишимди даярдоо жана макулдашуу: google docs/word online менен биргеликте иштөө → түзөтүүлөрдү макулдаштыруу → docusign аркылуу кол коюуга жөнөтүү. 
16. Билим алуучуларды учурдагы аттестациялоо кесиптик билим берүүнун тиешелуу денгээлиндеги билим беруу программасын ишке ашыруучу билим беруу уюму тарабынан белгиленген (педагогикалык кенеши тарабынан бекитилген) баалоо системасынын негизинде окуунун жарым жылдыгынын жыйынтыгы боюнча жүргүзүлөт.
17. Билим алуучулардын орто аралык аттестациялоо окуунун жарым жылдыгынын жыйынтыгы боюнча жүргүзүлөт жана бардык дисциплиналар/модулдар боюнча жарым жылдыктагы учурдагы аттестациялоонун жыйынтыкары боюнча баа коюлат.
БКБ билим алуучуларынын жана бүтүрүүчүлөрүнүн кесиптик компетенцияларынын сапатын баалоо билим берүү чөйрөсүндөгү ыйгарым укуктуу мамлекеттик орган аныктаган тартипте көндүмдөрдү этап-этабы менен аттестациялоону камтууга тийиш. 
19. Окуучулардын жыйынтыктоочу мамлекеттик аттестациясы толук окуу курсун аяктагандан кийин өткөрүлөт. Окуучуларды жыйынтыктоочу мамлекеттик аттестациялоо, билим берүү чөйрөсүндөгү ыйгарым укуктуу мамлекеттик орган тарабынан бекитилген "Кыргыз Республикасынын менчигинин формасына карабастан бардык түрдөгү уюмдарында негизги жалпы жана орто жалпы билим берүүдө билим берүү программалары боюнча жыйынтыктоочү мамлекеттик аттестациясын өткөрүү жөнүндө Кыргыз Республикасынын башталгыч кесиптик билим берүү уюмдарында  бүтүрүүчү квалификациялык экзамендерди уюштуруу жана өткөрүү жөнүндө " Жоболоруна ылайык жүргүзүлөт. Жыйынтыктоочу мамлекеттик аттестация негизги мамлекеттик экзамен катары жазуу жүзүндө жана оозеки экзамендердин формасында өткөрүлөт (экзамендик материалдар тапшырмалар жана башка текшерүүчү өлчөө материалдары бар тексттер түрүндө берилет). 
Башталгыч кесиптик билим берүү системасынын окуу жайларындагы бүтүрүүчү квалификациялык экзамендер билим берүү чөйрөсүндөгү мамлекеттик орган тарабынан бекитилген "Кыргыз Республикасынын баштапкы кесиптик билим берүү уюмдарындагы бүтүрүү квалификациялык сынактарды уюштуруу жана өткөрүү жөнүндө" Жобого таянып окуу жайдын түзгөн графигине ылайык өткөрүлөт. 
Бүтүрүү квалификациялык экзамендерине толук окуу курсун аяктаган, профилдүү жана атайын предметтер боюнча типтүү экзамендерди тапшырган, ошондой эле өндүрүштүк практикадан өткөн окуучулар киргизилет. 
Бүтүрүү квалификациялык экзамени окуучулардын окуу мезгилинде жетишкен билгичтиктерин жана көндүмдөрүн, алган билимдерин белгилүү бир практикалык тапшырманы аткаруу процессинде колдонуу жана маектешүү учурунда аны аткаруу тартибин түшүндүрүү аркылуу көрсөтүүнү болжолдойт. 
20. Билим алуучулардын жеке жетишкендиктеринин тийиштүү билим берүү программасынын этаптуу же акыркы талаптарына ылайык келүүсүнө учурдагы, орто аралык жана жыйынтыктоочу аттестациялоо үчүн типтүү тапшырмаларды, текшерүү иштерин, модулдук тесттерди ж.б. камтыган баалоо каражаттарынын базалары түзүлөт, алар ээ болгон компетенциялардын деңгээлин баалоого мүмкүндүк берет. Баалоо каражаттарынын базалары башталгыч кесиптик билим берүү программасын ишке ашыруучу билим берүү уюму тарабынан иштелип чыгат жана бекитилет.
21. Билим берүү программасында бүтүрүүчүлөрдүн жалпы компетенцияларын калыптандыруу үчүн жетиштүү болгон кесиптик билим берүүнүн тийиштүү денгээлиндеги билим берүү программасын ишке ашыруучу билим берүү уюмунун окуу-методикалык камсыздалышы көрсөтүлүүгө тийиш.
22. Кесиптик билим берүүнүн тиешелуу денгээлиндеги билим берүү 
программасын ишке ашыруучу билим берүү уюму төмөнкүлөргө милдетүү:
1) социалдык-маданий чөйрөнү түзүүгө;
2) инсанды ар тараптан өнүктүрүү жана социалдаштыруу, билим 
алуучуулардын ден-соолугун сактоо үчүн зарыл болгон шарттарды түзүүгө;
3) билим берүү процессинин тарбиялык/окуудан тышкаркы компоненттерин өнүктүрүүгө, анан ичинде өз алдынча башкарууну өнүктүрүүгө, билим алуучулардын коомдук уюмдардын, спорттук жана чыгармачылык клубдардын, илимий студенттик коомдордун ишине катышуусуна өбөлгө түзүүгө. 
23. БКБ билим берүү программасы билим берүү уюмунун каалоосу боюнча билим алуучунун тандоосу боюнча дисциплиналарды камтышы 
мүмкүн.
24. Билим берүү уюму билим алуучуларга билим берүү программасынын, окуу курстарынын (дисциплиналардын, модулдардын) жеткиликтүү болушун камсыздоого.
25. Билим берүү уюму билим берүү программасын түзүүдө билим алуучуларды укуктары жана милдеттери менен тааныштырууга, билим алуучулар тандап алган дисциплиналар алар үчүн милдеттүү экендигин, ал эми алардын суммалык эмгек сыйымдуулугу окуу планында каралгандан аз болбоого тийиш экендигин түшүндүрүүгө милдеттүү. 
26. Билим берүү уюму билим берүү программасын иштеп чыгууда жана ишке ашырууда гендердик теңчилик саясатын эске алууга, социалдык инклюзияны камсыз кылууга, ошондой эле санариптештирүүнү өнүктүрүүгө милдетүү.

5-бөлүм. Билим берүү программасын ишке ашырууда билим алуучулардын укуктарына жана милдеттерине карата
жалпы талаптар

27. Өзүнүн жеке билим берүү траекториясын түзүүдө билим алуучу билим берүү уюмунан дисциплиналарды тандоо жана алардын келечектеги кесипке тийгизген таасири боюнча консультация алууга укуктуу. 
28. Компетенцияларды өнүктүрүү бөлүгүндө билим берүү программасында натыйжаларга жетишүү максатында окуучулар өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын ишине катыша алышат. 
29. Билим алуучулар билим берүү программасында каралган бардык тапшырмаларды белгиленген мөөнөттө аткарууга милдеттүү. 
30. Негизги жалпы билим берүү деңгээли менен окуган билим алуучулардын окуу жүктөмүнүн көлөмү 2,3 жыл окутуу мөөнөтүндө жумасына минималдуу 36 академиялык саат жана максималдуу – 39 саат, жалпы орто билимдин базасында 10 ай (өндүрүштө өндүрүштүк практиканы эске алуу менен минималдуу 39 сааттан кем эмес, максималдуу- 40 сааттан көп эмес) белгиленет. 
31. Күндүзгү окутуу формасында жумасына аудиториялык сабактардын көлөмү ар бир окуу дисциплинасын же кесиптик модулду өздөштүрүүгө бөлүнгөн жалпы көлөмдүн 80% кем эмес кесиптин өзгөчөлүгүн эске алуу менен БКБ МБС менен аныкталат (мисалы, предметке 40 саат бөлүнөт, анын ичинен 80% же 32 саат - бул аудиториялык сабактар, калган 8 саат окутуучунун кароосу боюнча бөлүштүрүлөт).
Окуу дисциплинасы боюнча өз алдынча ишке бөлүнгөн сааттарга ошол окуу дисциплинасы (модулу) боюнча экзаменге даярданууга каралган убакыт киргизилет. 
32. Күндүзгү - (кечки) билим алуу формасында (анын ичинде түзөтүү мекемелериндеги окуу жайлар үчүн) аудиториялык окуу жүктөмүнүн максималдуу көлөмү жумасына 16 академиялык саатты түзөт. 
33. Окуу мөөнөтү 1 жыл болгон учурда каникулдардын жалпы узактыгы окуу жылында 11 жуманы түзөт жана окуу мөөнөтү 1 жыл болгон учурда кыш мезгилинде 2 жумадан кем эмес.

6-бөлүм. Кесиптик билим берүүнүн тиешелүү деңгээлиндеги билим берүү программасынын мазмунуна карата талаптар 

34. Жетекчинин ишин уюштуруу боюнча адис кесибинин бүтүрүүчү билим берүү программасынын максаттарына, ушул МБСтин 9 жана 10-пункттарында көрсөтүлгөн билим берүү программасына ылайык төмөнкү компетенцияларга ээ болушу керек
- жалпы:
ЖК-1.Айлана-чөйрөнү коргоо жана өндүрүштүк экология; коопсуз жана сергек жашоо мүнөзүн уюштуруу жөнүндө билимин колдоно алат;
ЖК-2. Кесиптик баарлашуу деңгээлинде мамлекеттик (В1 деңгээли) жана расмий тилдерде өзүнүн оозеки жана жазуу жүзүндөгү сүйлөө речин логикалык жактан түзө алат;
ЖК-3.Кесиптик ишинде маалыматтык-коммуникациялык технологияларды колдонууга жөндөмдүү;
ЖК-4.Командада иштей алат, кесиптештери, жетекчилиги, керектөөчүлөр менен натыйжалуу баарлаша алат;
ЖК-5. Өз ишин пландаштырууга жана уюштурууга жөндөмдүү;
ЖК-6.Кесиптик иште негизги ишкердик билимдерди жана көндүмдөрдү колдоно алат.
 - кесиптик:
КК-1.Жумушчу процессин ирээттеп түзүүгө, жолугушууларды пландаштырууга жана мөөнөттөрдү көзөмөлдөөгө жөндөмдүү; 
КК-2. Ар кандай деңгээлдеги адамдар менен, кызматкерлерден тартып өнөктөштөргө жана кардарларга чейин, натыйжалуу иштеше билүүгө жөндөмдүү; 
КК-3. (ЭДО) электрондук документ айлануу системасы менен иштөөгө жөндөмдүү; 
КК-4. Иш кагаздарын жүргүзүү, жөнгө салуучу нормативдик документтерди билүүгө жөндөмдүү; 
КК-5. Тексттердин топтомун терип иштей алат (машина жазуу), клавиатурада он манжалык сокур ыкма менен басып чыгара алат; 
КК-6. Micrsoft Excel билүүгө жөндөмдүү. 1-деңгээл. Excel таблицалык редактору менен иштөөгө жөндөмдүү; 
КК-7. Иш кагаздарын натыйжалуу жүргүзүүгө (башкарууну документтештирүүгө жөндөмдүү; 
35. БКБ программасы ушул МБСга тиркелген (1-тиркеме) түзүмгө ылайык кесиптик билим берүүнүн деңгээлин эске алуу менен иштелип чыгат. 
36. Билим берүү программасы жалпы гуманитардык циклдин милдетүү дициплиналарын ишке ашырууну камсыз кылууга тийиш, алардын тизмеги жана эмгек сыйымдуулугу билим берүү чөйрөсүндөгү ыйгарым укуктуу мамлекеттик орган тарабынан аныкталат. 
Дисциплиналардын ар бир цикли билим берүү уюму тарабынан белгиленүүчү (милдеттүү) жана вариативдик бөлүктөргө ээ. Вариативдик бөлүк 10 пайыздан кем эмесин түзөт жана базалык бөлүктүн мазмуну менен аныкталган даярдыкты тереңдетүүгө, аймактык эмгек рыногунун суроо-талаптарына жана билим алууну улантуу мүмкүнчүлүктөрүнө ылайык бүтүрүүчүнүн атаандаштыкка жөндөмдүүлүгүн камсыз кылуу үчүн зарыл болгон кошумча компетенцияларга ээ болууга мүмкүндүк берет. 
37. Бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар билим берүү уюму тарабынан тиешелүү деңгээлдеги билим берүү уюмунун бүтүрүүчүлөрүн жыйынтыктоочу мамлекеттик аттестациялоону жөнгө салуучу ченемдик актыларга ылайык аныкталат.

7-бөлүм. Окуу процессин кадрлар менен камсыз кылуу

38.  Кесип боюнча билим берүү программасын ишке ашыруу окутулган дисциплинанын профилине ылайык келген базалык билими бар жана системалуу түрдө илимий-методикалык ишмердүүлүк менен алектенген педагогикалык кадрлар тарабынан камсыздалууга тийиш. 
Окутуучунун тиешелүү кесиптик чөйрөдөгү компетенттүүлүгү кошумча билим берүү жөнүндөгү документтер (сертификаттар, күбөлүктөр, дипломдор ж.б.) менен да тастыкталышы мүмкүн. 
Жалпы билим берүүчү дисциплиналардын окутуучулары жогорку педагогикалык билими (же окутулган дисциплинанын профили боюнча жогорку кесиптик билими) болууга тийиш. 
Башталгыч кесиптик билим берүүнүн жалпы кесиптик жана кесиптик циклинин окутуучулары тиешелүү адистик боюнча орто кесиптик (Кадр иштери боюнча кызматкерлердин жетекчиси) же жогорку кесиптик билими (бакалавр, магистр) болууга тийиш. 
Кесиптик циклдин окутуучуларынын сапаттык курамын баалоодо ОКББ жана ЖКББ окуу жайдын бүтүрүүчүлөрү, (педагогикалык билими жок адистер үчүн педагогика боюнча кайра даярдоо курстарынан өтүү талап кылынат). эске алынат. 
Өндүрүштүк окутуу устаттары башталгыч кесиптик же орто кесиптик билимге ээ, ошондой эле даярдоо профили боюнча өндүрүштө 3 жылдан кем эмес иш тажрыйбасы бар адистер болууга тийиш. 
Өндүрүштүк окутуу устаттарынын жумушчу кесиби боюнча разряды бүтүрүүчүлөр үчүн билим берүү стандартында каралгандан 1-2 разрядга жогору болууга тийиш. 
Окутуучулардын жана өндүрүштүк окутуу устаттардын штаттык үлүшү билим берүү программасынын окутуучуларынын жалпы санынын кеминде 50%ын түзүүгө тийиш. Атайын предметтин окутуучусу/окуучу катышы - 1:25 дан ашпаган жана өндүрүштүк окутуунун устаты/окуучу - 1:12-15тен ашпаган. 
Окутуучулар жана өндүрүштүк окутуунун устаттары 3 жылда 1 жолудан кем эмес квалификацияны жогорулатуудан өтүүгө тийиш.
Өндүрүштүк окутуу устаттардын стажировкасы ишканаларда (тез өзгөрүп турган техниканы, технологияны жана өндүрүштүн иштөө шарттарын эске алуу менен), кесиптик билим берүү мекемелеринде жана уюмдарында зарылчылыкка жараша, бирок жылына 1 жолудан кем эмес өткөрүлөт. 

8- бөлүм. Окуу процессин окуу-методикалык жана маалыматтык камсыздоо

39. Жетекчинин ишин уюштуруу боюнча адис кесиби башталгыч кесиптик билим берүү программасын ишке ашыруу үчүн ар бир билим алуучунун маалымат базаларына жана билим берүү программасынын дисциплиналарынын толук тизмеси боюнча түзүлгөн китепкана фонддорунун жеткиликтүү камсыз кылынууга тийиш. 
40. Милдеттүү окуу китептеринин жана методикалык куралдардын тизмеги лицензиялык талаптарга ылайык билим берүү уюму тарабынан аныкталат.
Окуу китептерине жана методикалык колдонмолорго коюлуучу минималдуу талаптар: 
1. Михеева Е.В., Титова О.И. Кесиптик ишмердүүлүктөгү маалыматтык технологиялар, -М.: Академия Басм. борбору 2016.;
2. Кузнецова Т.В., Санкина Л.В. Башкарууну документтештирүү менен камсыздоо - ИНФРА - М.:2018.
3. Андреева В.И. Иш кагаздарын жүргүзүү: уюштуруу жана жүргүзүү - практикалык колдонмо, - 2007. 
4. Кирсанова М.В. Заманбап иш кагаздарын жүргүзүү,-М.:2011.
41. Билим алуучулардын билим берүү программасын ишке ашыруу үчүн зарыл болгон окуу адабияты жана/же электрондук адабият менен камсыз болушу лицензиялык талаптарга ылайык келүүгө тийиш. Окуу маалыматынын  булактары заманбап талаптарга жооп бериши керек.
42. Билим берүү процессинде чененмдик укуктук актылар, локалдык актылар, кесиптик багыттагы мезгилдүү басылмалардын материалдары пайдаланылууга тийиш.

9-бөлүм. Окуу процессин материалдык-техникалык камсыздоо

43. Билим берүү программасын ишке ашыруучу билим берүү уюму санитардык жана өрткө каршы эрежелерге жана ченемдерге ылайык келген билим берүү уюмунун окуу планында каралган, билим алуучулардын лабораториялык, дисциплинардык жана дисциплиналар аралык даярдоонун бардык түрлөрүн, практикалык жана илимий-изилдөө иштерин жүргүзүүнү камсыз кылуучу материалдык-техникалык базага ээ болууга тийиш:
- жабдылган окутуу кабинети: 
Окуу кабинеттери:
 - жалпы билим берүү предметтери боюнча (табигый-илимий цикл: химия, физика жана биология кабинети; гуманитардык цикл: кыргыз тили жана адабияты, орус тили жана адабиети, чет тилдер, тарых, география кабинети; так илимдер: математика кабинети);
Атайын кесиптик предметтер боюнча окуу кабинеттери:
- Башкарууда иш кагаздар кабинети; 
- "Интернет" тармагына кошулуу мүмкүнчүлүгү бар атайын эмеректер (столдор жана отургучтар) жана компьютердик техника менен жабдылган жана электрондук маалыматтык-билим берүү чөйрөсүнө жеткиликтүүлүктү камсыз кылган окуу кабинеттери, атайын эмеректер (столдор жана отургучтар) менен жабдылган окутуучу менен байланышкан иштер үчүн окуу аудиториялары:
- жабдылган окуу устаканасы:
- Принтер; 
- Сканер 
- Көчүрмө жасоочу аппарат 
- Телефон (стационардуу) 
- Ламинатор (по возможности). 
Программалык камсыздоо:
-Пакет Microsoft Office (Word, Excel, PowerPoint) 
-Электрондук почта 
-Электрондук документ жүгүртүү системалары (мүмкүн болсо). 
Залдар: китепкана окуу залы менен бирге жана Интернетке кирүү мүмкүнчүлүгү бар окуу залы; актовый зал, спорт зал менен бирге  .
Медпункт, ашкана.
Билим берүү программасын ишке ашыруунун сапатын баалоо.
Бүтүрүүчүнүн кесиптик компетенттүүлүгүнүн далилдери жумуш ордундагы операцияларга тиешелүү болууга, Жетекчинин ишин уюштуруу боюнча адис кесиптик стандартынын компетенттүү иштин критерийлеринин талаптарына ылайык келүүгө тийиш.
Окутуунун натыйжаларын текшерүү ыкмалары: 
- тестирлөө, интервью, лабораториялык жана практикалык тапшырмаларды аткарууда көндүмдөрдү көрсөтүү, портфолио;
- окуучулардын зарыл болгон билимдерин жазуу жүзүндө жана /же оозеки баалоо.

	Кыргыз Республикасынын 
Башталгыч кесиптик билим берүүсүнүн мамлекеттик билим берүү стандартына 1-тиркеме
(Кыргыз Республикасынын Министрлер Кабинетинин 2024-жылдын 8-июлундагы №371 токтому менен бекитилген Кыргыз Республикасынын башталгыч, орто жана жогорку кесиптик билим берүүсүнүн мамлекеттик билим берүү стандартынын макетине ылайык)



Жетекчинин ишин уюштуруу боюнча адис кесибинин башталгыч 
кесиптик билим берүү программасынын
ТҮЗҮМҮ

	№
	Дисциплиналардын циклинин (ДЦ) коддору
	Дисциплиналардын циклдери жана аларды өздөштүрүүнүн долбоорлонгон натыйжалары
	Жалпы негизги билим берүүнүн базасында (9-кл.) жалпы орто билим жана кесип алуу менен
	Жалпы орто билимдин база сында (11кл.) Сыйымдуулугу**
(кредит-сааттар)
	Негизги жалпы билим берүүнүн базасы нда (9 кл.) жалпы орто билим албастан
	Болжолдуу программаларды иштеп чыгуу үчүн дисциплиналар дын тизмеси

	
	
	
	2 ж.
	3 ж.
	10 ай.
	2 ж.
	

	
	БКБ1 

















































	Жалпы билим берүү дициплиналарынын цикли (жалпы орто билим берүүнүн МБС ке ылайык окутуунун натыйжалары 
Жалпы гуманитардык цикли.
Циклди өздөштүрүүнүн натыйжасында окуучу:
  билүүгө тийиш:
- баарлашуу чөйрөсүн, жагдайларды, кырдаалдарды;
- кеп коммуникациясынын катышуучуларынын социалдык жана статустук ролдорун;
- лексика-грамматикалык деңгээлдеги тил тутумун жана стилистикалык ресурстарды;
 - минималдуу жалпы илимий китеп лексикасын жана терминдерди;
 - кесиптик иштин алкагында сүйлөө темаларынын минимумун;
 - ишкердик баарлашуунун сүйлөө өзгөчөлүктөрүн (расмий жагдайда кайрылуу, баарлашуу, өтүнүчтү, баш тартууну, макул/макул эместикти, ыраазычылыкты, куттуктоолорду ж. б. айтуудагы минимум этикеттик формулалар жана эрежелер).
 - кызматтык-ишкердик кептин түрлөрүн жана жанрларын.
көндүмдөргө ээ болууга тийиш:
  - сүйлөө этикетинин эрежелерине ылайык расмий, кызматтык-ишкердик маектерди/сүйлөшүүлөрдү жүргүзүүгө;
  - ийгиликтүү байланышка жетүү үчүн баарлашуу стратегиясын түзүүгө;
  - кесиптик иш жаатындагы актуалдуу темалар боюнча ишкердик стилдеги айтымдарды иштеп чыгуу    (түзүү, жаратуу) жана туура чечмелөөгө;
 - орус тилинин этикетинин эрежелерине ылайык расмий жана жарым-жартылай расмий кызматтык-ишкердик маектерди / сүйлөшүүлөрдү жүргүзүүгө;
 - профилдин/адистиктин жана кызматтык-иш  документтеринин алкагында окуу иштерин туура тариздөөгө.
  билүүгө тийиш:
 - коммуникативтик, анын ичинде англис тилинде;
 - кесиптик адабиятты окуу деңгээлиндеги чет тили;
 - тилди толук кесиптик деңгээлде билүү;
 - тилдин фразаларын же "фрагменттерин" үйрөнүү;
 - англис тилин эске тутууну жана эффективдүү колдонууну жеңилдетет; 
- тилди кесиптик муктаждыктарга ылайык келген бардык деңгээлде эркин жана так колдоно билүү; 
- тилдин кесиптик муктаждыктарга ылайык келген бардык стилдерин жана формаларын окуй билүү;
 көндүмдөргө ээ болууга тийиш: 
- кесиптик муктаждыктарга жооп берген тилдин бардык стилдерин жана формаларын окуу жөндөмдүүлүгү;
 - англис тилди кесиптик же билингвал деңгээлинде билүү; 
- билимдүү эне тилдүү адамдын деңгээлине барабар; - татаал идеяларды ачык жана сылык түрдө билдирүү үчүн расмий тонду, так лексиканы жана структураланган грамматиканы колдонуу;                                  - "көлөкөдөй кайталоо" методу менен окуп жана үн чыгарып сүйлөө; 
- Talaera Talks жасалма интеллект подкастын колдонуу жөндөмдүүлүгү.
 билүүгө тийиш:
- зыяндуу адаттар (тамеки чегүү, насвай, алкоголь, баңгизат) жана алардын кесепеттери жөнүндө;
- сергек жашоо мүнөзүнүн тобокелдик факторлору жөнүндө;
- рационалдуу жана гигиеналык режим жана тамактануу жөнүндө.
 көндүмдөргө ээ болууга тийиш:
- зыяндуу адаттардан баш тартууга;
- сергек жашоо мүнөзүн камсыз кылуу каражаттарынын жана методдорунун жалпы топтомун иш жүзүнө ашырууга;
- жашоонун рационалдуу режимин сактоого;                                  - рационалдуу тамактанууну сактоого;                                 - - иммунитетти көтөрүүчү көнүгүүлөрдү аткарууга жана чыйралууга.
	*1802 с.
(10 -кл;11- кл.)
	*2006 с.
(10-кл;11-кл.)
	3 кр/90 с.
	240 с.
	




Кесиптик кыргыз/ орус тилдери.































Кесиптик англис тили



 





















Коопсуз сергек жашоо мүнөзү.


 









	
	БКБ 2 
	Дисциплиналардын кесиптик компоненти ДКЦ, ДЖКЦ*
	1198 с.
	2434 с.
	56 кр /1680 с. 
	2532 с.
	 
 

	
	


































































































































	 Жалпы кесиптик цикл
Циклди өздөштүрүүнүн натыйжасында окуучу:
билүүгө тийиш:
- ишкердик иш жаатындагы ченемдик укуктук базаны;
- Кыргыз Республикасындагы экономиканын жана ишкердиктин абалын;
- чакан жана орто бизнести өнүктүрүүгө жагымдуу потенциалды жана факторлорду, чакан бизнести насыялоону;
- бизнес-планды иштеп чыгуу технологиясын;
- өз ишин уюштуруунун теориялык жана методологиялык негиздерин.
көндүмдөргө ээ болууга тийиш:
- ишкердик ишке шыктуулукка психологиялык өзүн-өзү талдоо жүргүзүү;
- ишкердик иштин уюштуруу-укуктук формасын тандоо;
- бухгалтердик отчеттуулуктун формасын толтуруу;
- рынокту изилдөөнүн ар кандай ыкмаларын колдонуу;
- башкаруучулук чечимдерди кабыл алуу;
- атаандаштар, керектөөчүлөр, жеткирүүчүлөр жөнүндө маалыматтарды топтоо жана талдоо;
- экономикалык эсептөөлөрдү жүргүзүү;
- өндүрүштүк ишти пландаштыруу;
- бизнес-планды иштеп чыгуу;
- презентация өткөрүү.

билүүгө тийиш:
- экология жаатындагы мыйзамдарды жана уюмдун ишине жайылтылуучу эмгекти коргоонун мамлекеттик ченемдик талаптарын камтыган башка ченемдик укуктук актыларды; 
- кызматкерлердин эмгекти коргоо жаатындагы милдеттерин; 
- өзүнүн ишинин (же аракетсиздигинин) иш жүзүндөгү же потенциалдуу кесепеттерин жана алардын эмгек коопсуздугунун деңгээлине тийгизген таасирин; 
- технологиялык процесстерди жана өндүрүштүк нускамаларды баш ийген кызматкерлер (персонал) сактабагандыгынан мүмкүн болгон кесепеттерди; 
- эмгекти коргоо жана коопсуздук техникасы боюнча нускамалардын тартибин жана мезгилдүүлүгүн; 
- жамааттык жана жеке коргонуу каражаттарын сактоо жана пайдалануу тартибин.
көндүмдөргө ээ болууга тийиш:
- коркунучтуу жана зыяндуу өндүрүштүк факторлорду жана кесиптик иштин мурдагы, азыркы же пландаштырылган түрлөрү менен байланышкан аларга тиешелүү тобокелдиктерди аныктоо; 
- аткарган кесиптик иштин мүнөзүнө ылайык жамааттык жана жеке коргонуу каражаттарын пайдалануу; 
- эмгек шарттары боюнча жумуш орундарын аттестациялоо, анын ичинде кесиптик ишиндеги эмгек шарттарын жана жаракат алуу коопсуздугунун деңгээлин баалоо; 
 - киришүүчү нускама берүү, аткарылуучу иштердин өзгөчөлүгүн эске алуу менен аларга жумуш ордунда коопсуздук техникасынын маселелери боюнча нускама берүү; 
 - эмгек коопсуздугунун талап кылынган деңгээлине жетүү үчүн зарыл болгон көндүмдөрдү иштеп чыгуу жана контролдоо.
билүүгө тийиш:
- рынок экономикасынын принциптерин; уюмдардын уюштуруу-укуктук формаларын;
- эмгек мамилелерин жөнгө салуучу мыйзамдардын негизги жоболорун; 
- эмгек акыны түзүү механизмдерин; 
- эмгек акы төлөө формаларын.
көндүмдөргө ээ болууга тийиш:
- өндүрүш экономикасынын жалпы маселелеринде багыт алууга; 
- конкреттүү өндүрүштүк кырдаалдарда экономикалык жана укуктук билимдерди колдонууга; 
- колдонуудагы мыйзамдардын алкагында өзүнүн эмгектик укуктарын коргоого.
билүүгө тийиш: 
- компьютердик жумуш ордун уюштурууга коюлуучу талаптар, маалыматтык-коммуникациялык технологиялар (МКТ) менен иштөөдөгү коопсуздук жана гигиена талаптарын;
- жөнөкөй тексттерди терүүнү, түзөтүү жана форматтоо үчүн тексттик редакторду колдонууну; 
- маалыматка болгон муктаждыкты аныктоону, санариптик чөйрөдө маалымат издөөнү, контентке жетүүнү;
 - маалымат издөөнүн өз стратегияларын түзүүнү жана өзгөртүүнү;
 - маалымат булактарынын, маалыматтын жана санариптик контенттин ишенимдүүлүгүн жана аныктыгын талдоону, салыштырууну жана сын көз менен баалоону;
 - санариптик чөйрөдө маалыматтарды, маалыматты жана контентти уюштурууну, сактоону жана алууну;
[bookmark: _GoBack] - санариптик технологияларды колдонууну жана санариптик чөйрөдөгү коммуникация процессиндеги жүрүм-турум эрежелерин жана нормаларын билүүнү;
көндүмдөргө ээ болууга тийиш:
- өзүнүн маалымат издөө стратегиясын түзүүгө жана бөлүшүүгө;
 -уюштурулган чөйрөдө аларды уюштурууга жана иштетүүгө; 
- маалыматтарды жана санариптик контентти талдоого, чечмелөөгө жана сынчыл баалоого; 
- санариптик түзүлүштөр менен иштөөдө пайда болгон техникалык көйгөйлөрдү аныктоого жана аларды чечүүгө (каатчылыктарды жоюудан тартып татаал маселелерди чечүүгө чейин); 
-заманбап программалык каражаттардын жана булуттук сервистердин мүмкүнчүлүктөрүн пайдалануу менен тексттик документтерди жана көргөзмө материалдарын түзүүгө; 
-сүрөттөрдү түзүү жана түзөтүү үчүн жөнөкөй графикалык редакторлордун куралдарын колдонууга; 
- өз баяндамаларын колдоо үчүн жөнөкөй мультимедиалык презентацияларды түзүүгө.


билүүгө тийиш: 
- этикет эрежелери жана этикалык өз ара аракеттенүү нормалары;
 - кесиптик этика жана анын өзгөчөлүктөрү;                              - кардарлар менен натыйжалуу жана узак мөөнөттүү мамилелердин негиздери; 
- этикет эрежелери жана этикалык өз ара аракеттенүү нормалары;
 - кесиптик этика жана анын өзгөчөлүктөрү;                              - кардарлар менен натыйжалуу жана узак мөөнөттүү мамилелердин негиздери; 
- ишкер адамдын имиджи жана этикети; 
- кесиптик коммуникацияда ишкердик этикет; 
- ар кандай маданияттардын, курактардын, күтүүлөрдүн жана каалоолордун кардарлары менен коммуникациянын формалары жана стилдери; 
- тейлөө маданияты; 
- визиттик карточкалардын түрлөрү жана аларды жасалгалоо эрежелери жөнүндө; 
- конфликттин түзүмү жана конфликттик кырдаалдарда өзүн алып жүрүү эрежелери жөнүндө; - вербалдык эмес байланыш каражаттары; 
- телефон аркылуу эффективдүү баарлашуу ыкмалары; 
- ар кандай психотиптерге жана социалдык-маданий топторго таандык кардарлар менен өз ара аракеттенүүнүн өзгөчөлүктөрү; 
- конфликттик кырдаалдарды чечүү ыкмалары жана жолдору; 
- ишкердик сүйлөшүүлөрдү жүргүзүү ыкмалары; 
- улуттук өзгөчөлүктөр; 
- ар кайсы элдердин этикет талаптары.

көндүмдөргө ээ болууга тийиш:
- кардарлардын конкреттүү топторунун суроо-талаптарын жана муктаждыктарын түшүнүү (алардын жеке өзгөчөлүктөрүнө ылайык), тейлөө сапатына болгон талаптарын; 
- ишкердик баарлашуу процессинде байланыш түзүү жана келип чыккан көйгөйгө ийкемдүү жооп берүү; - ар кандай адамдар менен тил табышуу; 
- чыр-чатактуу кырдаалдарды чечүү; 
- келүүчүлөр, кардарлар, кызмат көрсөтүүлөрдүн керектөөчүлөрү менен квалификациялуу өз ара аракеттенүү; 
- жүрүм-турумдун этикеттик нормаларын сактоо;                 - визиттик карточкаларды колдонуу; 
- дасторкон үстүндөгү жүрүм-турум эрежелерин иш жүзүндө колдонуу; 
- имиджелогия тармагындагы адистердин сунуштарын иш жүзүндө колдонуу.
билүүгө тийиш:
- жергиликтүү калктын улуттук өзгөчөлүктөрү жана каада-салттары; 
- көңүл ачуу программаларынын түшүнүктөрү жана түрлөрү; 
- маданий-көңүл ачуу ишмердүүлүгүнүн формалары; 
- көңүл ачуу программаларын иштеп чыгуу методикасы. 
көндүмдөргө ээ болууга тийиш:
- көңүл ачуучу программаларды уюштуруу жана өткөрүү; 
- кыргыз элинин улуттук үрп-адаттары жана каада-салттары, жергиликтүү кооз жерлери;                                           -этнографиялык маалыматтарды чогултуу жана баяндоо;
- аймактын тарыхы, маданияты, легендалары, каада-салттары, жаратылышы, флорасы жана фаунасы;
- маршрутта туристтердин маданий эс алуусун уюштуруу жана өткөрүү.
	 
	 
	10 кр/300 с.
	 
	

Бизнестин жана ишкердиктин негиздери























Эмгекти коргоо жана өндүрүштүк экология




































Кесиптик иш аракеттерди укуктук жактан камсыздоо











Санариптик сабатуулук









































Кесиптик баарлашуу маданиятынын негиздери














































Кыргыздардын маданияты жана тиричилиги 


















	
	
	Дисциплиналардын кесиптик цикли.
Базалык бөлүк:
	
	
	
	
	

	
	
	Кесиптик циклдерди жана модулдарды өздөштүрүүнүн натыйжасында окуучу:
билүүгө тийиш: 
- кеңсени уюштуруу жана кызматтык документтерди жүргүзүү жана иш кагаздарын жүргүзүү негиздерин билүү; 
- кеңседе ишкердик баарлашуу көндүмдөрү; 
- кадрдык коопсуздукту уюштуруу жана камсыз кылуу; 
- жалпы мүнөздөгү жана функционалдык ишмердүүлүк багыты боюнча жергиликтүү ченемдик актылар, КР эмгек жана жарандык мыйзамдары;
 - ишкердик кат алышуу жана этикет эрежелери; 
- кызматтык купуя маалыматты коргоо эрежелери;
 - уюштуруу структурасы жана структуралык бөлүктөр менен адистердин ортосундагы функцияларды бөлүштүрүү; 
- келишимдик иштин негиздери, келишимдерди түзүү тартибин; 
- офисти жабдууну уюштуруу принциптерин; 
- кеңседе жолугушууларды уюштуруу эрежелерин; 
-документтердин айланышын уюштуруунун структурасы жана принциптерин; 
- кирүүчү, чыгуучу жана ички документтер менен иштөө эрежелери; 
- маалыматтык маалымдама, уюштуруу, башкаруу документтерин түзүү жана тариздөө эрежелерин; 
- психологиянын, конфликтологиянын, медиациянын негиздери; 
- келишимдик иштин негиздери, келишимдерди түзүү тартиби; 
- сапарларды жана иш сапарларды, жолугушууларды, кеңешмелерди жана сүйлөшүүлөрдү уюштуруу; 
- конокторду кабыл алууну уюштуруу принциптери, эргономиянын маанилүү эрежелери; 
- документтерди архивде сактоонун негиздери; 
- уюштуруу техникасын жана офистик программаларды пайдалануу эрежелери; 
- ишкер орус тили жана сөз маданияты
көндүмдөргө ээ болууга тийиш:
- кеңселерди заманбап деңгээлде түзүү жана ишин уюштуруу боюнча натыйжалуу ишмердүүлүктү жүзөгө ашырууга; 
- персоналды башкаруу боюнча саясаттарды, программаларды, жол-жоболорду жана технологияларды киргизүүгө;
 - документ жүгүртүүнү жүргүзүү жана документтерди каттоого; 
- документтерди Кыргыз Республикасынын эмгек, архивдик мыйзамдарынын жана мекеменин же компаниянын локалдык ченемдик актыларынын талаптарына ылайык сактоону уюштурууга;
 - оозеки, жазуу жүзүндө, телефон аркылуу натыйжалуу баарлашуу, жетекчиси жана кесиптештери менен туура мамиле түзүүгө
 - уюмду башкаруунун документациялык камсыздоосун иштеп чыгууга;
 - ишкердик этикеттин нормаларын сактоо менен сүйлөшүүлөрдү жана ишкердик кат алышууларды жүргүзүүгө;
 - кызматтык каттарды түзүү, электрондук почта аркылуу билдирүү; иш кагаздарын түзүү жана аларды сактоо жана пайдалануу үчүн даярдоого;
 - электрондук почта жана офистик программалар (Word, Excel ж.б.) менен иштөөгө; 
- кеңсени жана кеңсе жабдууларын техникалык жана сервистик тейлөөгө буйрутмаларды түзүүгө; 
- корпоративдик, ишкердик жана салтанаттуу иш-чараларды өткөрүүгө жардам берүүгө;
 - коноктордун, өнөктөштөрдүн жана кардарлардын арасында компаниянын оң имиджин колдоого;
 - чыр-чатактуу кырдаалдардын алдын алуу жана чечүү, медиативдик технологияларды колдонуу; 
- кеңсе муктаждыктарына кетүүчү чыгымдардын бюджетин иштеп чыгуу жана жүргүзүүнү; 
- жетекчиликтин тапшырмаларын аткарууга.
 - эмгек китепчесине жазууларды жүргүзүүгө; 
- кызматкерлердин эмгек китепчесине жазуулардын үлгүлөрүн жүргүзүүгө; 
- уюмда өрт коопсуздугу боюнча бардык талаптарды аткаруу үчүн өрт коопсуздугу боюнча милдеттүү документтерди (буйруктар, журналдар, графиктер, эскертмелер жана башка документтер) сактоо.
	
	
	

 Кеңсенин ишин уюштуруу жана иш кагаздарын жүргүзүүнүн негиздери 










































































	
	ВБ
	Билим берүү программасынын вариативдик бөлүгү (билим берүү уюму тарабынан аныкталат)
	кесиптик компоненттин 10%
	кесиптик компоненттин 10% 1 кредит- 30с
	 

	
	БКБ 3

	Өндүрүштүк окутуу жана практика (практикалык көндүмдөр жана ыкмалар БП менен аныкталат)
	Дисциплиналардын кесиптик компонентинин 50-60%
	Дисциплиналардын кесиптик компонентинин 50-60%28-30 кр./840-900 с.
	Дисциплиналардын кесиптик компонентинин 50-60%
	 

	
	ДТ
	Дене тарбия
	68 с.
	136 с.
	 54с.
	108 с.
	 
	 

	
	БКБ 4 
	Жыйынтыктоочу мамлекеттик аттестация ЖМА***
	6 с.
	6 с.
	1 кр/30 с.
	30 с.
	 
	 

	
	ЖАЛПЫ
	БПнын жалпы сыйымдуулугу 
	3000 с.
	4440 с.
	60 кр/1800 с.
	2880 с.
	 
	 

	
	
	
	
	
	
	
	
	

	10.
	 
	Жумалык жүктөм
	36/39 с.
	36/39 с.
	39 с.
	36 с.
	 
	 


Эскертүү:
(*) - 2-3 жыл окуу мөөнөтү менен жалпы билим берүүчү даярдоого кирген дисциплиналардын сыйымдуулугу Кыргыз Республикасынын мектептик жалпы билим берүүнүн мамлекеттик билим берүү стандартына ылайык аныкталат;
(**) - циклдерге (жалпы техникалык, жалпы кесиптик, кесиптик) кирген айрым дисциплиналардын сыйымдуулугу даярдалуучу жумушчу кесиптердин профилинин багытына ылайык аныкталат; (***) - квалификациялык экзаменден тышкары жыйынтыктоочу аттестацияга сааттар предметтик дисциплиналардын алкагында эске алынат. Жалпы орто мектептин базасында (11-кл.) даярдоо жүргүзүлүп жаткан кесиптер боюнча кредит-саатка которуу жана аларды оңдоо пилоттук лицейлерде жүргүзүү.


























Жетекчинин ишин уюштуруу боюнча адис кесибинин мамлекеттик билим берүү стандарты өндүрүш өкүлдөрүнүн жана башталгыч кесиптик билим берүүчү окуу жайлардын катышуусу менен жумушчу топ тарабынан иштелип чыккан. Кыргыз Республикасынын Агартуу министрлигинин алдындагы Республикалык илимий-методикалык борбордун окуу-методикалык бирикмесинин мүчөлөрү тарабынан каралып, жактырылды. 


	Жакыпова Каликан Кубаталиевна
	· РИМБдин БКБнын мазмунун иштеп чыгуу бөлүмүнүн усулчусу, ОМБнын төрайымы 

	


____________

	ОМБнын мүчөлөрү:
	
	

	Джапакова Назира Анарбаевна
	- ЖЧК Джапакова Н.Н.
	____________

	
Кожомарова Үмүт Аалыевна.
	
- ЖЧК «Линия плюс»салондун директору
	_____________

	
Сатыбалдиева Калира Бектургановна
	
Компьютердик жана маалымат технологиялар             № 98 КЛ улук устат 
	

        ______________

	
Турсунбеков Амантур Турсунбекович 

	
-Компьютердик жана маалымат технологиялар              № 98 КЛ өндүрүштүк окутуу устаты
	


_____________

	
	
	





